วัคซีนโควิด-19
ประสิทธิศักย์ > ประสิทธิภาพ/ประสิทธิผล (effectiveness)

งานศึกษาประสิทธิภาพของวัคซีนในสถานการณ์จริงจะวัดว่า วัคซีนสามารถป้องกันเหตุการณ์ต่าง ๆ รวมทั้งการติดเชื้อ อาการแสดง การเข้า รพ. และการตายได้แค่ไหน โดยติดตามตรวจสอบกับกลุ่มประชากรขนาดใหญ่ในเหตุการณ์จริงที่ปัจจัยต่าง ๆ ไม่ได้เป็นไปตามคาดหวังทุกอย่าง
ในอิสราเอลช่วง 20 ธันวาคม 2020 - 28 มกราคม 2021 ในบรรดาคน 715,425 คนที่ฉีดวัคซีนของโมเดอร์นาหรือของไฟเซอร์-ไบออนเทค พบว่า เริ่มตั้งแต่วันที่ 7 หลังจากได้โดสที่สอง มีเพียง 317 คน (ร้อยละ 0.04) ที่ป่วยเป็นโรคโควิด-19 โดยมีอาการเบาจนถึงปานกลาง และมีเพียง 16 คน (ร้อยละ 0.002) ที่ต้องเข้า รพ.
ตามรายงานของศูนย์ควบคุมและป้องกันโรคสหรัฐ วัคซีนของโมเดอร์นาและของไฟเซอร์-ไบออนเทคมีผลป้องกันดีมากในสถานการณ์จริง คือ เมื่อได้วัคซีนครบ ประสิทธิภาพป้องกันโรคทั้งที่มีอาการและไม่มีอาการของวัคซีนเอ็มอาร์เอ็นเอ (≥14 วันหลังจากโดสที่สอง) อยู่ที่ร้อยละ 90 ส่วนเมื่อได้วัคซีนเพียงโดสเดียว ประสิทธิภาพป้องกันโรค (≥14 วันหลังจากโดสแรกแต่ก่อนได้โดสที่สอง) อยู่ที่ร้อยละ 80
ในสหราชอาณาจักร มีบุคลากรทางแพทย์ 15,121 คนใน รพ. 104 แห่งผู้ตรวจไม่พบแอนติบอดีสำหรับโควิด-19 ก่อนงานศึกษานี้ ที่ได้ติดตามตรวจด้วย RT-PCR อาทิตย์ละสองครั้งระหว่าง 7 ธันวาคม 2020 - 5 กุมภาพันธ์ 2021 ซึ่งเป็นช่วงที่สายพันธุ์อัลฟากำลังระบาด งานศึกษาเปรียบเทียบผู้ที่ได้วัคซีนกับผู้ที่ไม่ได้วัคซีน โดยร้อยละ 90.7 ได้วัคซีนและที่เหลือร้อยละ 9.3 ไม่ได้ แล้วพบว่า วัคซีนของไฟเซอร์-ไบออนเทคลดการติดเชื้อทั้งหมด (รวมทั้งแบบไม่แสดงอาการ) 72% (58–86%) 3 สัปดาห์หลังจากโดสแรกและ 86% (76–97%) 1 สัปดาห์หลังจากโดสที่สอง[ต้องการการอัปเดต]
ในอิสราเอล งานศึกษากับกลุ่มประชากรทั่วไปจาก 17 มกราคม - 6 มีนาคม 2021 ซึ่งเป็นช่วงที่อัลฟาเป็นสายพันธุ์หลัก พบว่า วัคซีนของไฟเซอร์-ไบออนเทคลดการติดเชื้อโควิด-19 แบบไม่แสดงอาการร้อยละ 94 และลดการติดเชื้อแบบแสดงอาการร้อยละ 97
งานศึกษากับคนไข้ของมาโยคลินิกก่อนผ่าตัดในสหรัฐแสดงว่า วัคซีนเอ็มอาร์เอ็นเอป้องกันการติดเชื้อแบบไม่แสดงอาการได้ร้อยละ 80
งานศึกษาหนึ่งในสหราชอาณาจักรพบว่า วัคซีนของออกซฟอร์ด-แอสตร้าเซนเนก้าโดสหนึ่งมีผลป้องกันโรค 73% (27–90%) สำหรับผู้มีอายุ 70 ปีและยิ่งกว่า
| วัคซีน | ประสิทธิภาพตามความรุนแรงของโรค 	> ไม่แสดงอาการ 	 | ประสิทธิภาพตามความรุนแรงของโรค 	> แสดงอาการ 	 | ประสิทธิภาพตามความรุนแรงของโรค 	> การเข้า รพ. 	 | ประสิทธิภาพตามความรุนแรงของโรค 	> การตาย | ภูมิภาค | อ้างอิง |
| --- | --- | --- | --- | --- | --- | --- |
| ออกซฟอร์ด-แอสตร้าเซนเนก้า  | ไม่มีรายงาน 	 | ≈89% (78–94%)  | ไม่มีรายงาน 	 | ไม่มีรายงาน 	 | อังกฤษ 	 |  |
| ไฟเซอร์-ไบออนเทค  | ≈92% (91–92%) 	 | ≈97% (97–97%) 	 | ≈98% (97–98%) 	 | ≈97% (96–97%) 	 | อิสราเอล  |  |
| ไฟเซอร์-ไบออนเทค  | ≈92% (88–95%) 	 | ≈94% (87–98%) 	 | ≈87% (55–100%) 	 | ≈97%  | อิสราเอล  |  |
| ไฟเซอร์-ไบออนเทค  | ไม่มีรายงาน 	 | ≈78% (77–79%) 	 | ≈98% (96–99%) 	 | ≈96% (95–97%) 	 | อุรุกวัย  |  |
| ไฟเซอร์-ไบออนเทค  | ≈85% (74–96%) 	 | ≈85% (74–96%) 	 | ไม่มีรายงาน  	 | ไม่มีรายงาน  	 | สหราชอาณาจักร  |  |
| ไฟเซอร์-ไบออนเทค  | ≈90% (68–97%) 	 | ≈90% (68–97%) 	 | ไม่มีรายงาน 	 | ≈100%  | สหรัฐ  |  |
| โมเดอร์นา  | ≈90% (68–97%) 	 | ≈90% (68–97%) 	 | ไม่มีรายงาน	 	 | ≈100%  | สหรัฐ  |  |
| ซิโนฟาร์ม (BBIBP-CorV)  | ไม่มีรายงาน 	 | ไม่มีรายงาน 	 | ไม่มีรายงาน 	 | ≈84%  | อาร์เจนตินา  |  |
| ซิโนฟาร์ม (BBIBP-CorV)  | ไม่มีรายงาน 	 | ไม่มีรายงาน 	 | ไม่มีรายงาน 	 | ≈94%  | เปรู  |  |
| สปุตนิกวี  | ไม่มีรายงาน 	 | ≈98%  | ไม่มีรายงาน 	 | ไม่มีรายงาน 	 | รัสเซีย  |  |
| สปุตนิกวี  | ไม่มีรายงาน 	 | ≈98%  | ≈100%  | ≈100%  | สหรัฐอาหรับเอมิเรตส์  |  |
| ซิโนแวค  | ไม่มีรายงาน 	 | ≈66% (65–66%) 	 | ≈88% (87–88%) 	 | ≈86% (85–88%) 	 | ชิลี  |  |
| ซิโนแวค  | ไม่มีรายงาน 	 | ≈60% (59–61%) 	 | ≈91% (89–93%) 	 | ≈95% (93–96%) 	 | อุรุกวัย  |  |
| ซิโนแวค  | ไม่มีรายงาน 	 | ≈94%  | ≈96%  | ≈98%  | อินโดนีเซีย  |  |
| ซิโนแวค  | ไม่มีรายงาน 	 | ≈80%  | ≈86%  | ≈95%  | บราซิล  |  |
| สปุตนิกไลท์ 	 | ไม่มีรายงาน 	 | ≈79%  | ≈88%  | ≈85%  | อาร์เจนตินา  |  |
↑  ข้อมูลเก็บเมื่ออัลฟากลายเป็นสายพันธุ์หลักแล้ว
1 2 3 4 5 6 7 8 9 10 11 12 13 14 15 16 17 18  ไม่ได้ระบุช่วงความเชื่อมั่น (CI) จึงไม่สามารถรู้ความแม่นยำของค่านี้ได้จริง ๆ
1 2 3 4  ไม่พบเค้สในงานศึกษา
1 2 3  อาสาสมัครอายุระหว่าง 60-79 ปี